|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 862 Αθήνα, 28/9/2016

**ΔΕΛΤΙΟ ΤΥΠΟΥ**

Η ομηρία συνεχίζεται, το ίδιο και η κοροϊδία, από την συγκυβέρνηση ΣΥΡΙΖΑ-ΑΝΕΛ. Οι εργολάβοι εξακολουθούν ανενόχλητοι να αλωνίζουν στα δημόσια νοσοκομεία, ξεζουμίζοντας τους εργολαβικούς εργάτες, τρομοκρατώντας, απειλώντας, χρωστώντας δεδουλευμένα. Η απόφαση του Υπουργείου Υγείας για ατομικές συμβάσεις, στο όνομα της «απαλλαγής από τους εργολάβους», είναι ένα… πυροτέχνημα, ένα κακοπαιγμένο θέατρο που ποτέ δεν είχε στόχο να διασφαλίσει τα δικαιώματα των συναδέλφων. **Αν η κυβέρνηση ήθελε, θα έδιωχνε τους εργολάβους «με ένα νόμο και με ένα άρθρο».**

Απαιτούμε:

* Έξω οι εργολάβοι απ’ τα νοσοκομεία
* Όχι στη σκλαβιά των ατομικών συμβάσεων. Μονιμοποίηση των συναδέλφων εργολαβικών.
* Μαζικές προσλήψεις μονίμου προσωπικού με βάση τις σημερινές ανάγκες.
* Σταθερή και μόνιμη δουλειά για όλους με πλήρη εργασιακά και ασφαλιστικά δικαιώματα
* Καμιά ανοχή στην απλήρωτη δουλειά. Να πληρώνονται άμεσα όλα τα δεδουλευμένα.

Τα σωματεία των δημόσιων νοσοκομείων, οι επιτροπές αγώνα, τα συντονιστικά των εργαζομένων στις εργολαβίες, τα κλαδικά σωματεία της καθαριότητας, η ΠΟΕΔΗΝ, η ΟΕΝΓΕ καλούν όλους του συναδέλφους στις εργολαβίες των νοσοκομείων του ΕΣΥ, όσους απασχολούνται με ελαστικές σχέσεις εργασίας (επικουρικοί, ΚΕΕΛΠΝΟ) και τους μόνιμους υγειονομικούς σε μεγάλη **ΣΥΓΚΕΝΤΡΩΣΗ ΔΙΑΜΑΡΤΥΡΙΑΣ στο Υπουργείο Υγείας, την Τετάρτη 28 Σεπτεμβρίου στις 13:30.**

Το Εργατικό Κέντρο Αθήνας καλεί τα Σωματεία μέλη του να στηρίξουμε την κινητοποίηση των συναδέλφων εργαζομένων.

**Το Δ.Σ.**